भाजपा के हर गुट ने जिला प्रधान के लिए बनाया दावेदार, नए साल तक फैसला
जिलाभारतीय जनता पार्टी के संगठनात्मक चुनावों को लेकर सरगर्मी तेज हो गई है। नए साल तक भाजपा में अगली टर्न के लिए प्रधान जिला कार्यकारिणी की घोषणा कर दी जाएगी। साल 2017 के संभावित विधानसभा चुनावों के मद्देनजर इस बार जिला प्रधान बनाने के लिए हाईकमान हर कदम सोच-समझकर रखना चाहती है। बठिंडा बादल परिवार की दिलचस्पी के चलते राज्य की सबसे महत्वपूर्ण सीटों में गिना जाता है। इस स्थिति में भाजपा इस बार इस सीट से प्रभावी प्रधान बनाना चाहती है। वर्तमान में जिला शहरी प्रधान मोहित गुप्ता फिर से प्रधानगी की दौड़ में सबसे आगे चल रहे हैं। वहीं, जिले में मोहन लाल गर्ग, अशोक भारती ग्रुप अपने समर्थक को प्रधान बनाने के लिए जोर लगा रहे हैं।
चुनाव रहेंगे महत्वपूर्ण
भाजपाबेशक गठजोड़ के साथ चुनाव लड़ने की बात कर रही है लेकिन इस बार वह पहले के मुकाबले राज्य में अधिक सीट की मांग करेगी। बठिंडा शहरी सीट अग्रवाल बहुल सीट है, जहां 70 फीसदी व्यापारी वर्ग है। इसके चलते अकाली दल भी इस सीट पर हर बार अग्रवाल उम्मीदवार उतारता रहा है। इस बार भी भाजपा विधानसभा चुनाव से पहले बठिंडा सीट पर अपनी दावेदारी करेगी।
गुटों के बीच दावेदारी
राज्यमें भाजपा के अंदर जहां वर्तमान प्रधान कमल शर्मा सबसे प्रभावी गुट माना जाता है, वहीं उनके मुकाबले अविनाश खन्ना और अश्वनी शर्मा गुट भी अपना प्रभुत्व रखता है। राज्य भाजपा प्रधान कौन बनेगा, यह सबसे महत्वपूर्ण रहेगा। वहीं, जिलास्तर पर कमल शर्मा गुट के प्रभावी नेता मोहित गुप्ता माने जाते हैं, वहीं अविनाश राय खन्ना गुट में पूर्व नगर सुधार ट्रस्ट चेयरमैन मोहन लाल गर्ग तो अश्वनी गुट में पूर्व नगर सुधार ट्रस्ट चेयरमैन अशोक भारती काफी नजदीक माने जाते हैं। मोहित गुप्ता स्वयं प्रधान पद की दौड़ में हैं तो मोहन लाल गर्ग विजय सिंगला का नाम आगे कर रहे हैं। अशोक भारती की तरफ से एडवोकेट पंकज अरोड़ा का नाम चल रहा है। जिला शहरी प्रधान की दौड़ में मोहित गुप्ता के साथ प्रदेश मीडिया प्रभारी सुनील सिंगला तो विजय सिंगला के साथ गुलशन वधवा का नाम चल रहा है। संगठनात्मक चुनाव दो चरणों में पूरे होने हैं। पहले चरण में राज्य के करीब 16 जिलों का फैसला होगा जो 25 से 31 दिसंबर के बीच संपन्न होना है।
पार्टी हित में काम करने वालों को प्राथमिकता
^जिलास्तर पर संगठनात्मक चुनाव की प्रक्रिया शुरू कर दी गई है। ईमानदार छवि के साथ लोगों में बेहतर पैठ पार्टी के प्रति समर्पण भाव काफी महत्वपूर्ण रहेगा। पार्टी विधानसभा चुनाव के मद्देनजर बठिंडा सीट को काफी महत्वपूर्ण मानती है। कमलशर्मा, प्रदेश प्रधान, भाजपा
मोहित गुप्ता और विजय सिंगला का नाम सबसे आगे
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva